Pyhä pääsiäisvirsi
Jo valkeni ihana aamu,
 pyhä pääsiäisvirsi soi.
 Yli tuonelan tumman tarhan,
 yli synkkien öiden harhan
 se kirkkaana huminoi.

 Kautta maailmanpiirin kantaa
 sen ihanat säveleet,
 tuo viestiä ijäisen elon,
 pois pyyhkien kuoleman pelon
 ja tuskan ja kyyneleet.

 Pyhä pääsiäisvirsi soipi,
 oi, kuule sen sanomaa:
 Hän tuonelan vallat voitti,
 ikivalkeus yöhön koitti,
 koko maailman se kirkastaa.

 Soi, ihana pääsiäisvirsi,
 tuo lohtua murheisiin!
 Soi, sydämet sytytä, nosta,
 ne alhojen pimennosta
 oi, kantaos korkeuksiin!